laion/Wikipedia-Exotic huggingface dataset:
מרים (בת אגריפס הראשון)

מרים (נולדה בשנת 34) הייתה נסיכה יהודיה משושלת בית הורדוס. היא נולדה בפרובינקיה יהודה לאגריפס הראשון, שהוכתר מאוחר יותר למלכה האחרון של יהודה, ואשתו קיפרוס (בת פצאל בן פצאל, אחי הורדוס, ושלומציון בת הורדוס ומרים החשמונאית). אחותם של אגריפס השני, דרוסוס (נפטר כשהיה ילד), ברניקי ודרוסילה. אביה, אגריפס המלך, אירס אותה ליוליוס ארכלאוס בן חלקיה (אולי חלקיה, מפקד הצבא וחברו של אגריפס), אך נפטר לפני שהגיעה לפרקה, כשמרים הייתה בת 10 בלבד. עם הישמע על מותו הפתאומי של אביהן, שימשו מרים ואחיותיה מטרה קלה לשמחתם של היוונים תושבי קיסריה וסבסטיה לאידם של היהודים על מות מלכם: "והחיילים שנזדמנו (לשם) אותה שעה, ורבים היו, הלכו אל בית (אגריפס) וחטפו את האנדרטות של בנות המלך והביאו אותן מתוך הסכמה כללית לבתי-זונות והעמידו אותן על הגגות, ונהגו בהן מנהג של ביזיון כמה שיכלו, ועשו מעשים מכוערים משאפשר לספרם". המלך אגריפס השני, אחיה הגדול של מרים, השיא אותה מאוחר יותר לארוסה. מארכלאוס נולדה לה בת, ברניקי. מאוחר יותר עזבה מרים את בעלה "ונישאה לדמטריוס, שעל-פי ייחוסו ועל-פי עושרו היה ראש וראשון בקרב יהודי אלכסנדריה", בעל משרת האלאבארכוס. מדמטריוס נולד לה בן, אגריפינוס. נישואיה לארכלאוס ודמטריוס הם שניים מתוך שלושה מקרים בלבד, בהם בת לשושלת ההרודיאנית נישאה לאיש שאינו ידוע כמלך, כנסיך, או כבן משפחת הורדוס בעצמו (המקרה השלישי הוא נישואיה של אחותה ברניקי למרקוס יוליוס אלכסנדר). יוסף בן מתתיהו, קדמוניות היהודים, ספר 18, ה', ד' (132) יוסף בן מתתיהו, תולדות מלחמת היהודים עם הרומאים, ספר ב', פרק 11, ו' יוסף בן-מתתיהו, קדמוניות היהודים, ספר 19, ח', ג' (353) יוסף בן-מתתיהו, קדמוניות היהודים, ספר 19, ט', א' (354-355) יוסף בן מתתיהו, קדמוניות היהודים, ספר 19, ט', א', (357). יוסף בן-מתתיהו, קדמוניות היהודים, ספר 20, ז', א' (140) יוסף בן מתתיהו, קדמוניות היהודים, ספר 20, ז', ג' (147). Katherine G. Evans, Alexander the Alabarch: Roman and Jew, 1995 Seminar Papers, Society of Biblical Literature, pp. 580-581
אנפרז

אנפרז (למפת אתיופיה מוגדלת)   אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן קניה סומליה ג'יבוטי אנפרז (למפת אתיופיה רגילה)   אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן קניה סומליה ג'יבוטי אנפרז אנפרז (בגעז: አንፍረዝ) גם אמפרז (አምፍረዝ) הוא מחוז היסטורי בצפון אתיופיה לחופו הצפון-מערבי של אגם טאנה. המחוז גובל בדמביה בצפונו ובפוגרה בדרומו וכיום נכלל בתוך נפת גונדר רבתי. לפנים יושב אנפרז בידי ביתא ישראל והיה לחלק משטחי גדעון. במאה ה-14 תחת הקיסר עמדה ציון הראשון ניהלו האתיופים מערכה צבאית כנגד יהודי המקום והאזור סופח לאתיופיה והחלו לפעול בו מרכזי מיסיון. במאה ה-16 האזור היה לאחד המקומות המעטים שצבא גארן לא הגיע אליהם, כך שהכנסיות והמנזרים במקום נשארו בשלמותם. במחצית השנייה של המאה ה-16 בשלטונו של הקיסר מינאס נבחר המקום למעון החורף של הקיסר. בנו של מינאס, הקיסר סרצה דנגל הקים באזור את גוזרה ששימשה כבירת האימפריה עד לשנת 1589. בתחילת המאה ה-17 שימשה דברסן שבמחוז כמקום מושבו של הפטריארך הישועי. ב-1708 הוכתר במקום טאוופלוס לקיסר. במאה ה-19 עם העברת מרכז האימפריה לאדיס אבבה איבד האזור ממעמדו. באזור עברה דרך מסחר חשובה שקישרה את האזורים דרומית לאגם טאנה לנמלי הים האדום, דבר שהעלה את חשיבותו. כיום עובר באזור הכביש המחבר את הערים בהר דר וגונדר. Sevir Cherntsov & BaVerle Berry, "Ǝnfraz" in Siegbert Uhlig (Editor), Encyclopaedia Aethiopica: D-Ha, Harrassowitz, 2005, ISBN 3447052384, p. 301-302 James Arthur Quirin, The Evolution of the Ethiopian Jews: A History of the Beta Israel (Falasha) to I920, University of Pennsylvania Press, 1992, ISBN 9780812231168
סלט פירות

סלט פירות הוא מנה המורכבת ממגוון של פירות, בדרך כלל טריים, המוגשת עם סירופ או עם נוזלי הפירות עצמם. סלט הפירות יכול להיות מוגש כמתאבן, סלט קטן ליד הארוחה או קינוח. כשמוגש כמתאבן או כקינוח, סלט הפירות נקרא גם "קוקטייל פירות". ישנם מספר מתכונים ביתיים לסלט פירות שכוללים מגוון של פירות, או שימוש ברוטב, במקום סירופ או נוזלי הפירות. גרסה אחת היא סלט פירות בסגנון וואלדורף, אשר בהכנתו משתמשים ברוטב על בסיס מיונז. במתכונים אחרים משתמשים בשמנת חמוצה, לבן או אפילו חרדל כרכיב עיקרי ברוטב. ברוז'אק, סלט פירות מלזי, משתמשים ברוטב חריף עם בוטנים וממרח חסילונים. הגשת כוסות קטנות של סלט פירות כקינוח נפוצה בבתי ספר ציבוריים בארצות הברית. במקרים רבים זה הקינוח היחיד שמוצע לתלמידים. אמברוזיה (קינוח) סלט קומפוט סלט פירות - אוכל - ynet / איילת בן-יוסף, באתר ynet משה שגב, סביצ'ה כריש עם סלט פירות טרופי וסורבה גזר, באתר "חיים טוב" ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
עלה ירוק

האם התכוונתם ל... מפלגת עלה ירוק – מפלגה ישראלית שהוקמה ב-1999. עלה ירוק - הרשימה הליברלית – רשימה שהתמודדה בבחירות לכנסת התשע עשרה.
Papi chulo... (te traigo el mmmm...)

המונח "פאפי צ'ולו" מפנה לכאן. לערך העוסק בסרט, ראו פאפי צ'ולו (סרט). Papi chulo... (te traigo el mmmm...)‎ הוא שיר משנת 2003 של זמרת הראפ והרגאטון הפנמית לורנה (Lorna). השיר יצא כסינגל הבכורה שלה בקיץ 2003, זכה להצלחה גדולה במדינות רבות ודורג בין היתר בחמישייה הראשונה במצעדי צרפת, הולנד, בלגיה ואיטליה. בפזמונו נשמעות ברקע גניחות מיניות. הווידאו-קליפ מתרחש במועדון ריקודים ואף הוא בעל אופי מיני. בצרפת הגיע הסינגל למקום ה-46 במצעד ב-20 ביולי 2003. בשבועות הבאים טיפס במהירות במעלה המצעד והגיע לעשירייה הראשונה שלושה שבועות לאחר מכן. לבסוף הגיע למקום הראשון במצעד, בו שהה במשך שבוע בודד, ובהמשך ירד למקומות נמוכים יותר, אך הצליח לשהות בעשירייה הראשונה במשך 14 שבועות, ובסך הכול שרד במצעד במשך 20 שבועות. הוא ירד מהמצעד לאחר שהיה במקום ה-25 בו, עת שיצא הסינגל הבא של הזמרת, שגם בו נכלל השיר (השיר הופיע בבי-סייד – שיר שני, משני, שמופיע על גבי תקליט שדרים – של הסינגל השני מאת לורנה, בשם "Papito ven a mí"). הסינגל מדורג כיום במקום ה-937 ברשימת הסינגלים המצליחים בכל הזמנים בצרפת. בבלגיה ובצרפת היה השיר לסינגל זהב. לשיר הוקלטה גרסת כיסוי שמילותיה בשפת האורדו, אותה שר הזמר הפקיסטני יוניס ג'ני (Younis Jani). באיטליה נעשה שימוש סאטירי נרחב בשיר עצמו ובכותרתו ביחס לפרשיות המין בהן מעורב ראש הממשלה האיטלקי סילביו ברלוסקוני: "פפי" (אבא) הוא אחד מכינויו של ברלוסקוני, כינוי שטבעה נעמי לטיציה, שעמה היה מעורב בפרשת מין. "צ'ולו", שמשמעו בספרדית "סרסור", נשמע גם כמו "ciùlo", עגה איטלקית ליחסי מין. Papi chulo, ערך באתר Urban Dictionary מידע על הסינגל "Papi Chulo (te traigo el mmm...)‎" באתר מיוזיק בריינז מידע על היצירה "Papi Chulo (te traigo el mmm...)‎" באתר Discogs מילות השיר "Papi Chulo (te traigo el mmm...)‎" באתר Genius סרטון השיר "Papi Chulo (te traigo el mmm...)‎" באתר יוטיוב מידע על הרצועה "Papi Chulo (te traigo el mmm...)‎" באתר ספוטיפיי הסינגל, באתר Lescharts.com רשימת השירים המצליחים בכל הזמנים בצרפת, InfoDisc.fr מכירות בבלגיה, ultratop.be מכירות בצרפת, Disque en France מידע על Papi chulo..., באתר המצעד האיטלקי, ארכיון מידע על Papi chulo..., באתר המצעד הצרפתי, ארכיון מידע על Papi chulo..., באתר המצעד השוודי רשימת 100 הסינגלים הטובים ב-2003, top40.nl (בהולנדית) 2003 Belgian (Wallonia) Singles Chart, ultratop.be‏ 2003 Belgian (Flanders) Singles Chart, ultratop.be‏ מצעד הסינגלים הצרפתי 2003, Disque en France (בצרפתית) מצעד הסינגלים השווייצרי לסיכום 2003, hitparade.ch‏
נקודת מבט (תוכנית טלוויזיה)

נקודת מבט (בערבית: نظره وكلمه) היא תוכנית טלוויזיה שבועית אשר משודרת בערוץ 33 בערבית. התוכנית עלתה לראשונה בחודש מאי 2011. מנחת התוכנית היא רובא ורור. התוכנית היא תוכנית ראיונות שבה מרואיינים אנשים בעלי השפעה במגזר הערבי בישראל. כל תוכנית מדברת על נושא מרכזי כלשהו במגזר הערבי, מראה בעיות הקשורות בנושא ומציעה פתרונות להן. התוכנית זוכה לפופולריות רבה במגזר הערבי והיא נחשבת לתוכנית הנצפית ביותר בערוץ 33[דרוש מקור]. נקודת מבט, ברשת החברתית פייסבוק עמוד הפייסבוק של התוכנית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Come Around Sundown

Come Around Sundown הוא אלבום הסטודיו החמישי של להקת הרוק האמריקאית, קינגס אוף ליאון. האלבום יצא באירלנד, אוסטרליה וגרמניה ב-15 באוקטובר 2010, בממלכה המאוחדת ב-18 באוקטובר ובצפון אמריקה ב-19 באוקטובר. עטיפות האלבום ורשימת ההשמעה פורסמו ב-3 בספטמבר 2010. הסינגל המוביל מן האלבום, Radioactive, הושק ב-8 בספטמבר באתר הרשמי של הלהקה. ביום שלאחר מכן, השיר יצא לתחנות הרדיו באוסטרליה, וב-14 בספטמבר 2010 יצא השיר כסינגל. עם יציאתו, הגיע האלבום למקום הראשון במצעדי האלבומים באוסטרליה, אוסטריה, בלגיה, קנדה, גרמניה, אירלנד, שווייץ ובממלכה המאוחדת. בשבוע הראשון לצאתו, מכר האלבום כ-183,00 עותקים בממלכה המאוחדת, כש-49,000 מתוכם דיגיטליים, ובכך שבר האלבום את שיא המכירות הדיגיטליות בשבוע של אלבום בממלכה המאוחדת. הוא אחד האלבומים הנמכרים בממלכה המאוחדת ב-2010, עם מכירות של כ-700,000 עותקים. האלבום זכה בעיקר לביקורות חיוביות, ומגזין הרולינג סטון דירג אותו במקום ה-18 במצעד "האלבומים הטובים ביותר לשנת 2010". האלבום היה מועמד לפרס גראמי בקטגוריית "אלבום הרוק הטוב ביותר" בטקס גראמי ה-54. כל השירים והלחנים נכתבו על ידי קינגס אוף ליאון. מידע על האלבום Come Around Sundown באתר MusicBrainz מידע על האלבום Come Around Sundown באתר AllMusic האלבום Come Around Sundown באתר Discogs האלבום Come Around Sundown באתר ספוטיפיי
ג'יידן סמית'

ג'יידן כריסטופר סייר סמית' (באנגלית: Jaden Christopher Syre Smith; נולד ב-8 ביולי 1998) הוא ראפר, פזמונאי ושחקן קולנוע אמריקאי, בנם של השחקנים ויל סמית' וג'יידה פינקט סמית'. סמית' נולד במאליבו, קליפורניה, ארצות הברית לשחקן ויל סמית' ולשחקנית ג'יידה פינקט סמית'. יש לו אח למחצה הגדול ממנו, טריי סמית' (1992) ואחות קטנה וילו סמית'. סמית' למד בבית הספר הפרטי "New Village Leadrship Academy" לפני שעבר לחינוך ביתי. סמית' ושני אחיו היו שגרירי נוער בפרויקט זמבי, המספק סיוע בשיתוף חברת הסברו לילדים זמביים שהתייתמו בשל מחלת האיידס. סמית' החל את קריירת המשחק שלו בגיל 7 בסרט "המרדף לאושר" אותו הפיק אביו, וכיכב לצדו של אביו שגם גילם את הדמות הראשית. בשנת 2010, כשהיה בן 12, שיחק בתפקיד הראשי בסרט "קראטה קיד". לאחר הסרט שר סמית' עם ג'סטין ביבר את השיר "Never Say Never", שיר שהפך לימים לאחד הלהיטים הגדולים של ביבר, והמזוהה ביותר עם סמית'. בקליפ השיר נכללו קטעים מ"קראטה קיד" לצד צילומים של סמית' וביבר מקליטים את השיר. ב-2013 כיכב, שוב לצד אביו, בסרט "העולם אחרי". ביוני 2017 עבר סמית מבית הוריו לבית בשווי 4 מיליון דולר בשכונה היידן הילס שבמחוז לוס אנג'לס. בשנת 2013 העלו דבריו של סמית מחלוקות כאשר ביקר את החינוך המסורתי והמליץ לצעירים לעזוב את בית הספר. כשדיבר על בני נוער שלומדים בבית ספר ציבורי, אמר סמית' "ילדים שלומדים בבית ספר ציבורי הם כל כך מתבגרים, כל כך נסערים." סמית יצא עם שרה סניידר משנת 2015 עד 2017. השניים נפרדו לאחר שעלו שמועות בגין בגידות מצדה. סניידר עוררה השראה לשירים רבים באלבום הבכורה של סמית', "Syre". בנובמבר 2018, במהלך פסטיבל מוזיקה בו הופיע ג'יידן באצטדיון דודג'ר, אמר כי הוא נמצא במערכת יחסים עם הראפר טיילר, דה קריאייטור, אם כי טיילר הכחיש את הטענות הללו. בראיון שנערך לאחר מכן לרדיו, ג'יידן חזר והדגיש שטיילר הוא החבר שלו. בתחילת 2020, ג'יידן בירך בזכייה של טיילר בפרס הגראמי בציוץ בטוויטר והוסיף "החבר שלי זכה בגראמי." 2017: Syre 2019: Erys 2020: CTV3: Cool Tape Vol. 3 מדיה וקבצים בנושא ג'יידן סמית' בוויקישיתוף אתר האינטרנט הרשמי של ג'יידן סמית' ג'יידן סמית', ברשת החברתית פייסבוק ג'יידן סמית', ברשת החברתית אקס (טוויטר) ג'יידן סמית', ברשת החברתית אינסטגרם ג'יידן סמית', ברשת החברתית טיקטוק ג'יידן סמית', סרטונים בערוץ היוטיוב ג'יידן סמית', במסד הנתונים הקולנועיים IMDb (באנגלית) ג'יידן סמית', באתר AllMovie (באנגלית) ג'יידן סמית', באתר Rotten Tomatoes (באנגלית) ג'יידן סמית', באתר Box Office Mojo (באנגלית) ג'יידן סמית', באתר Metacritic (באנגלית) ג'יידן סמית', במסד הנתונים הקולנועיים KinoPoisk (ברוסית) ג'יידן סמית', באתר אפל מיוזיק (באנגלית) ג'יידן סמית', באתר ספוטיפיי ג'יידן סמית', באתר סאונדקלאוד (באנגלית) ג'יידן סמית', באתר AllMusic (באנגלית) ג'יידן סמית', באתר MusicBrainz (באנגלית) ג'יידן סמית', באתר דיזר ג'יידן סמית', באתר Discogs (באנגלית) ג'יידן סמית', באתר Songkick (באנגלית) ג'יידן סמית', באתר Genius ג'יידן סמית', באתר בילבורד (באנגלית) ג'יידן סמית', באתר טיידל (באנגלית) עומר דניאל, ילד הנפוטיזם שהתקשה לממש את הפוטנציאל: ג'יידן סמית' חוגג 25, במדור "פנאי פלוס" באתר ynet‏, 9 ביולי 2023
דינאן (צרפת)

דינאן (בצרפתית ובברטונית - Dinan) היא עיירה וקומונה במחוז קוט-ד'ארמור בחבל ברטאן בצרפת. בעיירה, שבוצרה בימי הביניים, ישנם עדיין מבנים רבים מתקופה זו, לרבות שרידי החומות. העיירה שוכנת על גדות נהר הראנס. יש ממצאים שהמקום יושב כבר בתקופה הנאוליתית. בתקופה הגלית הייתה דינאן אופידום שנכבש על ידי יוליוס קיסר. בימי הביניים היו מושלי ברטאן, צמיתים של שליטי נורמנדי. ב-1065 מרד קונאן השני בויליאם הכובש, שליט נורמנדי שהטיל מצור על דינאן וכבש אותה. אפיזודה זו רקומה בשטיח באייה. דינאן נעשתה דוכסות ב-1283 ומאז התפתחה. נבנו טירת דינאן וחומות המגן. דינאן לא נפגעה במלחמת העולם השנייה. בתי העץ העתיקים עם הרחובות הצרים המרוצפים באבנים מקנים לה מראה של עיירה מימי הביניים. האתרים העיקריים בדינאן הם: מגדל השעון (Tour de l'Horloge) נבנה ב-1470 מתנשא לגובה 43 מטר ומהווה את סמל העיר. ב-1505 תרמה המלכה אן מברטאן את השעון בראש המגדל. טירת דינאן (Château de Dinan) נבנתה בסוף המאה ה-14 וצופה על עמק נהר הראנס. המגדל נקרא על שם אן מברטאן ומגגו יש מבט פנורמי על דינאן. חומת המגן (Ramparts of Dinan) נבנתה במאה ה-13 כשדינאן הפכה לדוכסות. אורכה 2700 מטר ויש בה עשרה מגדלים וארבעה שערים. בראשה יש טיילת הליכה. טירת דינאן מגדל השעון הטיילת על חומת דינאן בית קרטי (1559) ומגדל השעון שער סן מלו בחומת דינאן בית עץ ישן בדינאן חומת דינאן רחוב בדינאן מדיה וקבצים בנושא דינאן בוויקישיתוף אתר האינטרנט הרשמי של דינאן דינאן, ברשת החברתית אקס (טוויטר) דינאן, ברשת החברתית LinkedIn דינאן, באתר אנציקלופדיה בריטניקה (באנגלית) דינאן, באתר France Travel
נטשה שר

נטשה שר (נולדה ב-1973) היא כנרת ילידת ברית המועצות, בתו של הוויולן יורי גנדלסמן. שר עלתה לישראל עם משפחתה בשנת 1990 ולמדה באקדמיה למוסיקה ולמחול בירושלים אצל הפרופסורים מאיה גליזרובה ויורי גנדלסמן. אחרי שניגנה תקופת מה בתזמורת הפילהרמונית הישראלית, שם היה אביה ויולן ראשון, עזבה את הפילהרמונית ועברה אל הקאמרטה הישראלית ירושלים, שם היא מנגנת בראש קבוצת הכינור השני. נטשה שר חברה בטריו מיתרים אראטו וכן הופיעה כסולנית עם תזמורות בישראל ועם הרכבים קאמריים בקונצרטים ובפסטיבלי מוזיקה, בישראל ובעולם. בין השאר ניגנה כסולנית עם התזמורת הפילהרמונית הישראלית, התזמורת הסימפונית ירושלים והתזמורת הקאמרית הישראלית. מחוץ לישראל הופיעה בלונדון, פריז, פרנקפורט, מילאנו ויפן. אחיה של נטשה שר הוא הכנר יונתן גנדלסמן, שהיגר עם הוריו לארצות הברית ומופיע שם בהרכבים חוצי-קווים ועם אמנים הן מתחום המוזיקה הקלאסית והן מתחומי ג'אז ופופ. נטשה שר, ברשת החברתית פייסבוק נטשה שר, באתר MusicBrainz (באנגלית) נטשה שר, באתר Discogs (באנגלית) נעם בן זאב, מעבר לקשת, באתר הארץ, 2 באוגוסט 2009 נעם בן זאב, ראיון עם יורי גנדלסמן ונטשה שר ב"עכבר העיר", 2.8.2009
יונתן גנדלסמן

יונתן גנדלסמן (באנגלית: Jonathan Gandlsman, נולד ב-27 במרץ 1978) הוא כנר יהודי יליד ברית המועצות, ישראלי לשעבר וכיום אמריקאי. גנדלסמן הוא בנו של הוויולן יורי גנדלסמן ואחיה של הכנרת נטשה שר. גנדלסמן חי בארצות הברית משנת 1997. למד במכון קרטיס למוזיקה בפילדלפיה. בשנים 1997 עד 2001 ניגן ככנר ראשי ב"פילהרמונית ויילד ג'ינג'ר", תזמורת פורצת דרך שייסד חברו ללימודים, המנצח דייוויד גודמן. כיום הוא מנגן ברביעיית המיתרים "ברוקלין ריידר" עם ניקולאס קורדס והאחים קולין ואריק ג'ייקובסן, גם הם נגנים לשעבר ב"ויילד ג'ינג'ר". גנדלסמן הופיע עם מוזיקאים ממסורות מוזיקה שונות, בהם הצ'לן יו-יו מה, זמרי הרוק בונו וסוזאן וגה, המנצח ג'יימס לוויין, הכנר נייג'ל קנדי ועוד, ויצר סגנון ייחודי משלו, המשלב סוגות ומסורות מוזיקה שונות. גנדלסמן הוא המנהל האמנותי של פסטיבל המוזיקה של ניו המפשייר. הוא ניגן עם תזמורות חשובות ברחבי העולם, בהן הפילהרמונית של ניו יורק והתזמורת הסימפונית של שיקגו, התזמורת הסימפונית של וינה, דויטשה אופר ברלין, מאג'ו מוזיקלה פיורנטינו בפירנצה, התזמורת הפילהרמונית הישראלית והתזמורת הסימפונית ירושלים, תחת שרביטיהם של מנצחים ידועי שם כדייוויד זינמן, זובין מהטה, יהודי מנוחין, שלמה מינץ, דניאל אורן, דוד שלון, אלדו צ'קאטו ואחרים. משנת 2000 מנגן גנדלסמן באנסמבל "דרך המשי", המתוודע אל מסורות מוזיקליות בנתיב הסחר העתיק. עם הרכב זה הופיע ברחבי ארצות הברית, במזרח הרחוק, באזרבייג'ן, ישראל ומצרים. בשנת 2008 הוציא אלבום ראשון בשם "פספורט" עם רביעיית ברוקלין ריידר. האלבום יצא בחברת סירקל רקורדס שהקים גנדלסמן. תחרות קרייזלר תחרות מנוחין ביוגרפיה של יונתן גנדלסמן באתר של אנסמבל "דרך המשי" (באנגלית) תכניה של "מרכז לינקולן
דינאן (פירושונים)

האם התכוונתם ל... דינאן (בלגיה) (Dinant) - עיר בחבל ולוניה בבלגיה. דינאן (צרפת) (Dinan) - עיר בחבל ברטאן בצרפת.
סויוז

סוֹיוּז (קירילית: Союз) היא מילה בשפה הרוסית שמשמעותה היא "ברית". האם התכוונתם ל... תוכנית סויוז – תוכנית החלל הסובייטית בשנות השישים המוקדמות. סויוז (משגר) – משגר לוויינים וחלליות רב שלבי בשימוש ברית המועצות ורוסיה. סויוז (חללית) – חללית סובייטית ורוסית המשמשת להבאת קוסמונאוטים לחלל.
רמת השרון האמרס

רמת השרון האמרס (Ramat Hasharon Hammers; באנגלית: "פטישים") היא קבוצת פוטבול מרמת השרון המשתתפת בליגת הפוטבול הישראלית. הקבוצה מתאמנת ברמת השרון. הקבוצה הצטרפה לליגת ה IFL בעונת 2010-2011. בעונה הראשונה הפטישים סיימו במאזן 3-7 אשר סיפק להם הזדמנות להעלות לפלייאוף אך הפסידו לתל אביב פיונירס בווילד קארד. בעונה השנייה של הפטישים מרמת השרון הם סיימו גם במאזן 3-7 שלילי ולא עלו לווילד קארד. בעונה השלישית הכי טובה שלה ההאמרס סיימו במאזן 8-2 עם הפסדים לקבוצות התל אביביות הפיונירס והסייברס. ההאמרס היו נחושים להעלות לפלייאוף אך במשחק צמוד הפסידו למלכי ירושלים בארבע נקודות הפרש. בעונה הרביעית ההאמרס סיימו עם מאזן 7-2 עלתה אוטומטית לפלייאוף אך הפסידה לאריות ירושלים בהארכה. בעונה החמישית סיימה הקבוצה במאזן 5-4 ניצחה את אריות ירושלים בווילד קארד אך הפסידה למורדי יהודה בחצי גמר. אתר האינטרנט הרשמי של רמת השרון האמרס ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
אדואר זקנדורף

אדואר זֶקֶנדוֹרף (בצרפתית: Edouard Zeckendorf;‏ 2 במאי 1901 – 16 במאי 1983) היה רופא צבאי ומתמטיקאי חובב יהודי-בלגי. נודע בעיקר בשל פרסום והוכחת משפט זקנדורף. זקנדורף נולד בלייז'. הוריו היו הולנדים. אביו, אברהם זקנדורף, היה רופא שיניים יהודי. בזמן מלחמת העולם הראשונה למד בתיכון בלייז' שהייתה תחת כיבוש גרמני. הוא סיים את לימודיו בבית הספר התיכון ב-1918 ולמד רפואה באוניברסיטת לייז', שם סיים ב-1925 עם התמחות בכירורגיה והחל לעבוד כקצין בחיל הרפואה של צבא בלגיה. בשנים 1927‏-1931 התמחה בניתוחי שיניים. בשנת 1929 נישא לאליס שוורס, אחות שחלקה את חיבתו לציור. ב-1930 הופקד על ניהול בית חולים צבאי בלייז'. ב-1940 נכבשה ליז' על ידי גרמניה הנאצית וזקנדורף הוחזק כשבוי מלחמה עד תום מלחמת העולם השנייה ב-1945. את שנות השבי העביר זקנדורף כרופא לשבויים האחרים. בזמן המלחמה נפטרה אשתו אליס באופן מפתיע. על שירותו במהלך המלחמה קיבל זקנדורף כמה פרסים ועיטורים כולל חברות בשלושה מסדרי אבירות שונים. לאחר המלחמה המשיך זקנדורף בקריירה הצבאית שלו. בשנים 1949–1950 הופקד כאחראי מטעם האו"ם על קו הפסקת אש שנקבע לאחר מלחמת הודו-פקיסטן בתקופת חלוקת הודו. הוא פרש מהצבא בשנת 1957 בדרגת קולונל. זקנדורף נישא בשנית בשנת 1959 למרי זא'ן לאמפרר. מרי ז'אן נפטרה ב-1977. זקנדורף נפטר ממחלת הסרטן ב-16 במאי 1983. זקנדורף היה אמן ומתמטיקאי חובב. לאורך השנים פרסם מאמרים רבים בתורת המספרים האלמנטרית. את הרעיון של קיום הצגת זקנדורף לכל מספר הגה בשנת 1939, אולם עקב מלחמת העולם השנייה הוא התפנה לפרסום התוצאה רק ב-1949, בזמן שהותו בהודו. הצגת זקנדורף של מספר היא הצגתו כסכום של מספרי פיבונאצ'י שונים שאין מביניהם שניים עוקבים. משפט זקנדורף קובע שלכל מספר טבעי יש הצגת זקנדורף יחידה. מדיה וקבצים בנושא אדואר זקנדורף בוויקישיתוף אדואר זקנדורף, באתר MacTutor (באנגלית) ביוגרפיה נוספת (באנגלית)
ג'יי אדגר

ג'יי אדגר הוא סרט אמריקאי שיצא בנובמבר 2011 והוא סרט דרמה ביוגרפי בבימויו של קלינט איסטווד ובכיכובו של לאונרדו דיקפריו. הסרט מתמקד בקריירה של ג'ון (ג'יי) אדגר הובר, ראש הלשכה לחקירות פדרליות (ה-FBI) משנת 1924 ועד מותו בשנת 1972. הסרט, הנע בין תקופות שונות בחייו של הובר, מתאר את הדרכים שבהן פעל תחת נשיאים רבים, להפוך את הלשכה לכלי מרכזי באכיפת החוק בארצות הברית, את נחישותו להגנה על ארצו, וגישתו, על פיה ביטחון המולדת הוא "בכל מחיר", אף אם מדובר בדרכים מפוקפקות. הסרט מתמקד גם ביחסיו הקרובים של הובר עם סגנו בראשות הסוכנות, קלייד טולסון (מגולם בידי ארמי האמר) ומזכירתו הלן גאנדי (נעמי ווטס). לאונרדו דיקפריו - ג'ון אדגר הובר ארמי האמר - קלייד טולסטון נעמי ווטס - הלן גנדי ג'וש לוקאס - צ'ארלס לינדברג ג'ודי דנץ' - אן מארי, אימו של הובר דיימון הרימן - ברונו האופטמן ג'פרי דונובן - רוברט קנדי אד וסטוויק - הסוכן סמית', כותב הביוגרפיה של הובר קן הווארד - הארלן פ. סטון סטפן רוט - ארתור קוהלר דניס או'הרה - אלברט ס. אוסבורן ג'ף פירסון - אלכסנדר מיטשל פאלמר ליה תומפסון - ג'ינג'ר רוג'רס גאנר רייט - דווייט אייזנהאואר אמילי אלין לינד - שירלי טמפל אתר האינטרנט הרשמי של ג'יי אדגר ג'יי אדגר, ברשת החברתית פייסבוק "ג'יי אדגר", במסד הנתונים הקולנועיים IMDb (באנגלית) "ג'יי אדגר", באתר נטפליקס "ג'יי אדגר", באתר AllMovie (באנגלית) "ג'יי אדגר", באתר Rotten Tomatoes (באנגלית) "ג'יי אדגר", באתר Box Office Mojo (באנגלית) "ג'יי אדגר", באתר Metacritic (באנגלית) "ג'יי אדגר", באתר אידיבי "ג'יי אדגר", במסד הנתונים הקולנועיים KinoPoisk (ברוסית) מאיר שניצר, הבולשת חורקת: ל"ג'יי אדגר" יש יותר מחסרון אחד, באתר nrg‏, 6 בינואר 2012 יאיר רוה, "ג'יי אדגר", ביקורת, בבלוג הקולנוע "סינמסקופ", 7 בינואר 2012 נחום מוכיח, כרוניקה של כוח, באתר הבמה, 11 בינואר 2012 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מסדר ההצטיינות (פירושונים)

האם התכוונתם ל... ישנם מספר מסדרים בעולם בעלי השם 'מסדר ההצטיינות'. מסדר ההצטיינות הבריטי מסדר ההצטיינות של ניו זילנד פור לה מריט – מסדר ההצטיינות הפרוסי מסדר ההצטיינות של הרפובליקה של איטליה מסדר ההצטיינות (מצרים) מסדר ההצטיינות הלאומי (צרפת) מסדר ההצטיינות של הרפובליקה הפדרלית של גרמניה (צלב ההצטיינות הפדרלי) מסדר ההצטיינות של ארץ האבות (רוסיה) לגיון ההצטיינות (ארצות הברית) מסדר ההצטיינות ההודי
אנטון סילואנוב

אנטון גרמאנוביץ' סילואנוב (ברוסית: Антон Германович Силуанов; נולד ב-12 באפריל 1963, מוסקבה, רוסיה הסובייטית, ברית המועצות) הוא מדינאי וכלכלן רוסי. כיהן כממלא מקום שר האוצר הרוסי מ-27 בספטמבר 2011, לאחר ששר האוצר הוותיק אלכסיי קודרין אולץ להתפטר עקב חילוקי דעות עם נשיא רוסיה דמיטרי מדבדב. ב-16 בדצמבר 2011 קיבל מינוי קבוע. בשנת 1985 הוא סיים את מכון הפיננסים במוסקבה (כיום האוניברסיטה הפיננסית של ממשלת רוסיה, Финансовый университет при Правительстве Российской Федерации) ומאוגוסט 1985 ועד מרס 1987 היה לכלכלן בכיר במשרד האוצר של רוסיה הסובייטית. החל מחודש מרץ 1987 ועד מאי 1989 שירת בצבא הסובייטי. ממאי 1989 ועד ינואר 1992 היה לכלכלן בכיר ויועץ של משרד האוצר של רוסיה. בפברואר 1992 היה סגן שר הכלכלה והאוצר של הפדרציה הרוסית. מפברואר 1992 ועד אוקטובר 1997 היה סגן ראש לשכת התקציב הפדרלי, סגן ראש אגף התקציבים של משרד האוצר של הפדרציה הרוסית. מאוקטובר 1997 ועד יולי 2003 היה לראש מחלקת המדיניות המקרו-כלכלית הבנקאית של משרד האוצר של הפדרציה הרוסית. ב-22 במרץ 2001 התמנה כחבר בלשכת שר האוצר. מיולי 2003 ועד מאי 2004 היה סגן שר האוצר הרוסי, וממאי 2004 ועד דצמבר 2005 היה למנהל מחלקת יחסים בין-תקציביים של משרד האוצר הרוסי. ב-12 בדצמבר 2005 מונה שוב לסגן שר האוצר של הפדרציה הרוסית, וב-27 בספטמבר 2011 מינה אותו ראש הממשלה ולדימיר פוטין לממלא מקום שר האוצר של הפדרציה הרוסית, לאחר שאלכסיי קודרין אולץ להתפטר מתפקידו. לאחר שמדבדב כונן את ממשלתו מונה סילואנוב להמשיך לכהן כשר האוצר. ב-7 במאי 2018 הוצע על ידי ראש ממשלת רוסיה דמיטרי מדבדב כמועמד לתפקיד סגן ראשון לראש הממשלה לענייני כלכלה, תוך שהוא שומר על משרתו כשר האוצר, גם בממשלת מדבדב השנייה ושמר על משרת השר גם במסגרת ממשלת מישוסטין הראשונה שמונתה בינואר 2020. הביוגרפיה באתר לנטה-פדיה אנטון סילואנוב, במסד הנתונים הקולנועיים IMDb (באנגלית) אנטון סילואנוב מונה לתפקיד במקום קודרין, דיווח באתר RTT